Ekspertët: urbanizimi rrezikon krizën e strehimit 
OKB: deri në 2050-n popullsia e qyteteve do të rritet me 2.5 miliardë banorë
Bazuar në shifrat e Organizatës së Kombeve të Bashkuara, më shumë se gjysma e popullsisë së botës jeton në qytete. Rreth mesit të këtij shekulli, 68 për qind e globit do të urbanizohet, duke e rritur popullsinë e qyteteve me 2 miliardë e gjysëm banorë. Kjo rritje pritet të shoqërohet me probleme përfshirë mungesën e strehimit dhe siç njofton korrespondenti i Zërit të Amerikës Mike O'Sullivan, disa rajone urbane në rritje, kanë nisur tashmë të përballen me krizën e strehimit. Nga Los Anxhelosi, ku më të varfërit i kanë nxjerrë me detyrim nga tregu i banesave...në Mumbain e mbushur me rreth 20 milionë banorë, qytetet po përjetojnë vështirësi me strehimin. Njerëzit po grumbullohen rreth qyteteve, qofshin qendra të vogla urbane, apo qytete të stërmëdha si Lagosi në Nigeri, me më shumë se 20 milionë banorë. - thotë Kevin Klowden, i institutit "Milken". Disa shtete kanë shkuar deri aty sa kanë ndërtuar kryeqytete të reja, si masë për të zbutur mbipopullimin. Egjipti po ndërton një të tillë jashtë Kairos. - thotë zoti Klowden. Njerëzit preferojnë të jetojnë në qytete aktive, sikurse Tokio qyteti më i madh në botë, me një popullsi prej 35 milionë banorësh. Kudo qytetet po përballen me një mjedis që ndryshon dhe sfidat që sjell ky proçes, siç është rritja e nivelit të detit dhe mungesa e ujit të pijshëm. thotë Eric Heikkila, i universitetit të Kalifornisë Jugore. Njerëzit në vendet në zhvillim përballen me sfida të tjera të mëdha. Ata mund të jenë zhvendosur nga konflikti dhe nuk kanë titull pronësie mbi tokën, apo nuk gjejnë dot huadhënës t’u financojë blerjen e një shtëpie. thotë Tjada McKena, e grupit "Habitat for humanity international". Nismat private po e ndihmojnë çështjen e strehimit. Organizata e bamirësisë "Habitat for Humanity" rekruton vullnetarë për ndërtimin e shtëpive. Në trajtimin e problemeve urbane, çdo qytet është i ndryshëm. - thotë Eric Heikkila, i Universitetit të Kalifronisë Jugore …Ndaj dhe zgjidhja duhet të jenë të veçanta për çdo qytet.